EkBass/fiwiki-20250220-pages-articles huggingface dataset:
Savitaipaleen vaakuna

Savitaipaleen vaakuna on Savitaipaleen kunnan tunnus. Vaakunan aiheen vallikoro viittaa Savitaipaleen rajapitäjän asemaan vuonna 1743 solmitun Turun rauhan ja 1812 suoritetun rajatarkistuksen välisenä aikana. Aiheessa kuvattu sorkka-aura oli vanhaa seudulla käytettyä tyyppiä. Vaakunan selitys kuuluu ”mustassa kentässä sorkka-aura ja sen yläpuolella vallikoroinen lakio, kaikki kultaa.” Vaakunan ovat suunnitellut Viljo Savikurki, ja Savitaipaleen kunnanvaltuusto hyväksyi sen kokouksessaan 2. tammikuuta 1953. Sisäasiainministeriö vahvisti vaakunan käyttöön 3. maaliskuuta samana vuonna. == Lähteet == * * ===Viitteet=== Savitaipale Vaakuna
Valkeakosken ammattiopisto

Valkeakosken ammattiopisto (VAAO) on toisen asteen ammattikoulu. Se sijaitsee Valkeakosken pohjoispuolella ja on osa Valkeakoski Campusta. Koulussa opiskelee vuosittain noin 1 400 oppilasta. Koko campus-alueella (Valkeakosken ammattiopisto, Tietotien lukio sekä Hämeen ammattikorkeakoulu) opiskelee yhteensä lähelle 2 000 oppilasta. VAAOssa on mahdollisuus opiskella seuraavia ammattikoulutusohjelmia: Merkonomi, IT-tukihenkilö, ohjelmistokehittäjä, koneasentaja, koneistaja, automaatioasentaja, sähköasentaja, talonrakentaja, putkiasentaja, kiinteistönhoitaja, prosessinhoitaja, maalari, automekaanikko, kampaaja, parturi, kosmetologi, kosmetiikkaneuvoja, kokki sekä lähihoitaja Koulussa opiskelee valkeakoskelaisten nuorten lisäksi hyvin paljon oppilaita lähikunnista, kuten Tampereelta, Lempäälästä, Akaasta ja Pälkäneeltä. Kulkuyhteydet koululle ovat hyvät myös ulkopaikkakuntalaisille. Joukkoliikenne mahdollistaa bussilla kulkemisen kauempaakin tuleville. VAAOn rehtorina toimii Raimo Alarova. ==Aiheesta muualla== * VAAOn verkkosivu Luokka:Valkeakosken oppilaitokset Luokka:Suomen ammattioppilaitokset
1\. kaupunginosa (Valkeakoski)

1\. kaupunginosa on Valkeakosken keskustassa sijaitseva kaupunginosa. Se sisältää lähinnä Tietolan koulun alueen sekä Tervasaaren. Myös Myllysaari kuuluu 1. kaupunginosaan. 1\. kaupunginosa rajoittuu etelässä Vanajaveteen, lännessä Lotilaan ja rautatiehen sekä itärintamaltaan Lempääläntiehen ja Valtakatuun. Kauppakeskus Koskikara kuuluu 1. kaupunginosaan. ==Lähteet== * Valkeakosken kaupunki: 1. kaupunginosa *
Nefatsodoni

Nefatsodoni (kauppanimellä Nefadar) on kaksikanavainen markkinoilta poistunut serotoniiniantagonisteihin ja serotoniinin takaisinoton estäjiin kuuluva masennuslääke. Kemialliselta rakenteltaan nefatsodoni muistuttaa osittain tratsodonia. Kaksikanavaisuus tarkoittaa serotoniinireseptorien ja adrenoreseptorien (noradrenaliini, SNRI) toimintaan liittyvää hoitovaikutusta. Niin sanoituista SSRI-lääkkeistä poiketen, nefatsodonin ei pitäisi vaikuttaa latistavasti seksuaalielämään. Sivuvaikutukset ovat samantyyppisiä tratsodonin kanssa. Nefatsodoni on saattanut soveltua myös paniikkihäiriön hoitoon.Achté & Tamminen: Psykiatrian käsikirja, Recallmed, 1998. s. 326 Muutaman muun samoihin aikoihin markkinoille tulleen antidepressiivisen lääkeaineen tavoin, nefatsodoni vedettiin pois markkinoilta vuonna 2003. Lääkeaine todettiin myrkylliseksi maksan toiminnalle, eli maksatoksisena. Lääkkeen käyttö oli kuitenkin Suomessa jo tätä ennen vähäistä, sillä lääkettä käytti vain muutama sata potilasta. ==Katso myös== *Masennuslääke ==Lähteet== == Aiheesta muualla == *PubChem: Nefazodone *DrugBank: Nefazodone *Toxin and Toxin Target Database (T3DB): Nefazodone *Kyoto Encyclopedia of Genes and Genomes (KEGG): Nefazodone Luokka:Masennuslääkkeet Luokka:Fenyylipiperatsiinit Luokka:Markkinoilta poistuneet lääkkeet Luokka:Alfa-1-salpaajat Luokka:Alfa-2-salpaajat Luokka:H1-reseptorin vastavaikuttajat Luokka:SNDRI-lääkkeet
Aaltofunktion romahdus

Kvanttimekaniikassa Aaltofunktion romahdus on prosessi, jossa aaltofunktio – alun perin erilaisten ominaistilojen superpositio – näyttää pienentyvän yhdeksi tilaksi vuorovaikutettuaan havaitsijan kanssa. Esimerkiksi: Ennen romahdusta: : | \psi \rangle = \sum_i c_i | \phi_i \rangle . Romahduksen jälkeen: : | \psi \rangle = | \phi_k \rangle , eli systeemi on vuorovaikutuksen (mittauksen) jälkeen tilassa k , joka on yksi mittauksen mahdollisista lopputulemista. Luokka:Kvanttimekaniikka
Universaali aaltofunktio

Universaali aaltofunktio on Hugh Everettin väitöskirjassaan The Theory of the Universal Wave Function (suom. 'universaalin aaltofunktion teoria') esittelemä kvanttifysiikan termi. Se muodostaa peruskäsitteistön kvanttimekaniikan monimaailmatulkinnasta. Se on saanut osakseen myös uutta tutkimusta. Alkuräjähdyskosmologian alkutiloja selittäessään James Hartle ja Stephen Hawking johtivat erikoisratkaisun Wheeler–DeWitt-yhtälöön. Luokka:Kvanttimekaniikka
Hawthorne-ilmiö

Hawthorne-efekti eli Hawthorne-ilmiö on etenkin sosiologiassa ja sosiaalipsykologiassa (mutta myös kasvatus- ja kehityspsykologiassa) käytetty termi,Chiesa ja Hobbs 2008 jolla viitataan sosiaalisista tekijöistä johtuviin muutoksiin ihmisten käyttäytymisessä. Nimitys on peräisin Hawthornen tehtailta, missä tutkittiin työympäristön vaikutusta työntekijöiden tuottavuuteen. Termiä käytti tiettävästi ensimmäistä kertaa French vuonna 1953 julkaistussa kirjassa. == Hawthornen tehtaiden tutkimus == Thomas Edisonin johtama National Research Councilin asiantuntijapaneeli tutki vuosina 1924−1927 valaistuksen vaikutusta työntekijöiden tuottavuuteen Hawthornen tehtailla. Tutkijat totesivat työtehon parantuneen silloinkin, kun valaistusta vähennettiin tai se pidettiin samana. Vuosina 1927−1932 taas tutkittiin esimerkiksi taukojen, työnantajan kustantamien lounaiden ja työpäivien tai työviikkojen lyhentämisen vaikutusta releiden kokoamisnopeuteen. Tuottavuuden todettiin paranevan jatkuvasti tutkimuksen aikana, silloinkin, kun työajat ja muut olosuhteet palautettiin ennalleen. Alussa kokoamisnopeus oli 50 ja lopussa 60–70 relettä tunnissa. Myöhemmässä tutkimuksen vaiheessa tutkittiin palkkausjärjestelmän vaikutusta tuottavuuteen, mutta siinä ei saatu yhtä suuria ja yhdenmukaisia tuloksia.Brannigan ja Zwerman 2001 Etenkin tunnetuimman relehuoneessa tehdyn tutkimusosion tulokset tulkitaan usein Hawthorne-ilmiöksi, jossa tutkimuksen kohteena olevat henkilöt muuttavat toimintaansa, koska tietävät olevansa tarkkailun kohteena.Berthelot ym. 2011 Toisaalta jotkut tutkijat kuten Stephen Jones kiistävät Hawthorne-ilmiön olemassaolon. Brannigan ja Zwerman taas esittävät, että ”todellinen Hawthorne- ilmiö” oli tehtaiden ihmissuhteissa tapahtunut muutos, jonka mahdollisti uudenlainen tieteellinen johtamistapa. == Määritelmä == Hawthorne-ilmiö-termi määritellään kirjallisuudessa monella eri tavalla. French kirjoittaa Hawthornen tehtaiden tutkimuksesta: *”mittaamista varten asetetut tutkimusolosuhteiden ’keinotekoiset’ sosiaaliset aspektit saivat aikaan lisäykset ryhmän tuottavuudessa””it was the ‘artificial’ social aspects of the experimental conditions set up for measurement which produced the increases in group productivity” Lainaus artikkelissa Chiesa ja Hobbs 2008. Davisin ja Shackletonin teoksessa on kaksi erilaista määritelmää Hawthorne-ilmiölle: *”millaisen hyvänsä muutoksen, jonka työntekijät tulkitsivat tarkoitetun parantamaan hyvinvointiansa, käyttöönotto työtilanteessa sai aikaan parannuksen tehokkuudessa””...the introduction into a work situation of any kind of change which employees interpreted as being directed to improving their welfare brought about an improvement in efficiency.” Lainaus artikkelissa Chiesa ja Hobbs 2008. *”ihmisten taipumus käyttäytyä eri lailla, kun he tietävät, että heitä tutkitaan” ”...the tendency for people to behave differently when they know they are being studied...” Lainaus artikkelissa Chiesa ja Hobbs 2008. == Katso myös == *Tarkkailijan paradoksi == Lähteet == * * * === Viitteet === Luokka:Sosiaalipsykologia
Mies Kaliningradista

Mies Kaliningradista (I nationens intresse) on Jan Guilloun romaani vuodelta 1988. Kirja kertoo loikkaavasta neuvostolaivaston amiraalista, joka hakee turvapaikkaa Ruotsin kautta Yhdysvalloista. ==Juoni== Neuvostolaivaston amiraali on vierailulla Egyptissä, missä hän astelee Ruotsin suurlähetystöön ja anoo turvapaikkaa. Tästä alkaa monivaiheinen matka, jota turvaamaan asetetaan Carl Hamilton. Osoittaakseen aitoutensa virka-asemansa suhteen amiraali Koskov paljastaa ruotsalaisille tietoja liittyen Neuvostoliiton meripuolustukseen. Käy ilmi, että neuvostoliitolla on spetsnaz-miehitettyjä vedenalaisia asemia Ruotsin merialueella. Asiaa hoitamaan laitetaan jälleen Carl Hamilton. Luokka:Ruotsalaiset romaanit Luokka:Vuoden 1988 kirjat en:In the Interest of the Nation
James Hartle

James Hartle (20. elokuuta 1939 – 17. toukokuuta 2023 Sveitsi) oli yhdysvaltalainen fyysikko. Hän toimi fysiikan professorina vuodesta 1966 lähtien Kalifornian yliopistossa, Santa Barbarassa. Hartle opiskeli Princetonissa ja väitteli Caltechissa vuonna 1964 nobelisti Murray Gell-Mannin oppilaana. Työskennellessään vuonna 1983 Chicagon yliopiston Enrico Fermi -instituutissa hän kehitti Hartlen–Hawkingin aaltofunktion yhteistyössä Stephen Hawkingin kanssa. Tämä aaltofunktio on Wheelerin–DeWittin yhtälön ratkaisu, ja Hartle ja Hawking käyttivät sitä kuvaamaan maailmankaikkeuden kvanttimekaanista tilaa alkuräjähdyksen aikaan. Hartle sai vuonna 2009 Einstein-palkinnon. == Lähteet == ==Aiheesta muualla== *Kotisivut UCSB:ssä Luokka:Yhdysvaltalaiset fyysikot Luokka:Yhdysvaltalaiset professorit Luokka:Vuonna 1939 syntyneet Luokka:Vuonna 2023 kuolleet
Pirkkalan vaakuna

Pirkkalan vaakuna on Pirkkalan kunnan tunnus. Vaakunan aiheen turkiskoro viittaa turkiksiin, jotka olivat perusta pirkkalaisten maineeseen ja mahtiin. Vaakunan selitys kuuluu ”kilpi halkoinen ja turkiskorokatkoinen hopea- punainen.” Vaakunan on suunnitellut Gustaf von Numers, ja Pirkkalan kunnanvaltuusto hyväksyi sen kokouksessaan 26. syyskuuta 1951. Sisäasiainministeriö vahvisti vaakunan käyttöön 28. marraskuuta samana vuonna. == Lähteet == * * Pirkkala Luokka:Gustaf von Numersin suunnittelemat kunnanvaakunat Vaakuna
Mattias Therman

Mattias Kristoffer Therman (s. 10. huhtikuuta 1974) on suomalainen liikemies ja rallikuski. Hän on Hartwall-virvoitusjuomayhtiön entisiä omistajia. Vuonna 2008 hänen pääomatulonsa (yli 28 miljoonaa euroa) olivat toiseksi suurimmat Suomessa Per Gösta Viktor Hartwallin kuolinpesän jälkeen.http://www.iltasanomat.fi/kotimaa/Jorma%20Ollilalle%20suurimmat%20ansiotulot%20Hartwalleille%20muhkeimmat%20p%C3%A4%C3%A4omatulot/art-1288337321692.html Therman aloitti ralliuransa kartanlukijana vuonna 2007. Vuonna 2008 hän ajoi Walesin rallissa sijoittuen sijalle 25. Vuonna 2009 hän perusti Team Therminator -tallin ja ajoi sen kuljettajana Suomen rallissa käyttäen Munich Ford -tallin tunnusta ja Ford Focus WRC 08 -autoa sijoittuen sijalle 15. Vuonna 2010 Therman ajoi yhdessä Marcus Grönholmin kanssa Ruotsin ja Suomen ralleissa Stobart Ford -autoilla sijoittuen sijoille 21 ja 24. == Rallin MM- sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 Pisteet Sijoitus 2008 Mattias Therman Mitsubishi Lancer Evolution IX MON SWE MEX ARG JOR ITA GRE TUR FIN GER NZL ESP FRA JPN GBR 25 0 NC 2009 Munchi’s Ford World Rally Team Ford Focus RS WRC 08 IRE NOR CYP POR ARG ITA GRE POL FIN 15 AUS ESP 0 NC 2009 Mattias Therman Mitsubishi Lancer Evolution X GBR 18 0 NC 2010 Stobart M-Sport Ford Rally Team Ford Focus RS WRC 08 SWE 24 MEX JOR TUR NZL POR BUL FIN 14 0 NC 2010 Mattias Therman Mitsubishi Lancer Evolution X GER JPN FRA ESP GBR Kesk. 0 NC 2011 Mattias Therman Mini John Cooper Works WRC SWE MEX POR JOR ITA ARG GRE FIN Kesk. GER AUS FRA ESP 0 NC 2011 Mattias Therman Mitsubishi Lancer Evo X R4 GBR Kesk. 0 NC 2012 Mattias Therman Ford Fiesta S2000 MON SWE MEX POR ARG GRE NZL FIN Kesk. GER GBR FRA ITA ESP 0 NC == Lähteet == Luokka:Suomalaiset liikemiehet Luokka:Suomalaiset ralliautoilijat Luokka:Vuonna 1974 syntyneet Luokka:Elävät henkilöt
Sīstān ja Balūchestān

Sistan ja Balutšistan () on yksi Iranin 31 provinssista. Se sijaitsee maan kaakkoisosassa rajautuen idässä Pakistaniin, koillisessa Afganistaniin, pohjoisessa Etelä-Khorasanin provinssiin, lännessä Kermānin sekä Hormozgānin provinsseihin ja etelässä Omaninlahteen. Sistan ja Balutšistan on pinta- alaltaan Iranin suurin provinssi (181 785 km2, 11,16 % Iranin pinta-alasta) Provinssin väkiluku oli vuoden 2011 väestönlaskennassa 2 534 327 (3,37% Iranin väestöstä). Provinssin hallintokaupunki on noin 560 725 asukkaan Zahedan, joka sijaitsee provinssin itäosassa. Vuoden 2013 alkupuolella provinssi oli jaettu paikallishallintoa varten 18 aliprovinssiin eli šahrestaniin. Sistan ja Balutšistan on Iranin alikehittynein ja köyhin provinssi, ja se sijaitsee yhdellä maan kuivimmista alueista. Iranin hallitus on yrittänyt parantaa alueen tilannetta esimerkiksi uusilla taloussuunnitelmilla. == Lähteet == == Aiheesta muualla ==
Seleenihappo

Seleenihappo (H2SeO4) on keskivahva epäorgaaninen happo. Ominaisuuksiltaan se muistuttaa paljon rikkihappoa. Yhdisteen suolat ovat selenaatteja. ==Ominaisuudet== Seleenihappo liukenee rikkihapon tavoin erittäin runsaasti veteen ja luovuttaa ensimmäisen protoninsa täydellisesti, muodostaen vetyselenaatti-ioneja. Rikkihapon tavoin seleenihappo absorboi helposti seleenitrioksidia (SeO3), jolloin muodostuu pyroseleenihappoa eli diseleenihappoa (H2Se2O7) ja triseleenihappoa (H2Se3O10). Seleenihappo kykenee väkevän rikkihapon tavoin poistamaan orgaanisesta aineksesta vettä ja siten hiillyttämään sen. Yhdiste kiteytyy hydraattina valkoisiksi oktaedrisiksi kiteiksi. :H2SeO4 → HSeO4- \+ H+ :HSeO4- → SeO42- \+ H+, pKa= 1,74 Rikkihappoon verrattuna seleenihappo on huomattavasti voimakkaampi hapetin. Se kykenee muun muassa hapettamaan suolahapon klooriksi, jolloin se itse pelkistyy seleenihapokkeeksi. Yhdisteen hapetuskyvyn vuoksi se voi syövyttää myös hyvin jaloja metalleja, kuten kultaa tai platinaa.J. E. Hoffmann & M. G. King : "Selenium and Selenium Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2001.Bernd E. Langner: "Selenium and Selenium Compounds", teoksessa Ullmann's Encyclopedia of Industrial Chemistry, John Wiley & Sons, New York, 2002. :2 HCl + H2SeO4 → Cl2 \+ H2SeO3 \+ H2O ==Valmistus== Seleenihappoa tuotetaan hapettamalla seleenihapoketta kloorilla, kloorihapolla, vetyperoksidilla, otsonilla tai kaliumpermanganaatilla. Yhdistettä voidaan valmistaa myös sähkökemiallisesti elektrolysoimalla seleenihapokeliuosta (H2SeO3). Näin valmistettu seleenihappo sisältää kidevettä, joka voidaan poistaa kuivaamalla fosforipentoksidilla tai kuumentamalla vakuumissa. ==Käyttö== Seleenihappoa käytetään lähinnä metallurgiassa. Sitä voidaan muun muassa lisätä kromipinnoituskylpyihin. ==Lähteet== == Aiheesta muualla == *Kyoto Encyclopedia of Genes and Genomes: Selenic acid *ChemBlink: Selenic acid Luokka:Epäorgaaniset hapot Luokka:Seleeniyhdisteet
Arovisentti

Arovisentti eli tasankobiisoni tai arobiisoni (Bison priscus) oli jääkaudella elänyt biisonia muistuttanut nisäkäs. Niitä eli ruohikkoalueilla Englannista itään päin Kanadan luoteisterritorioihin asti pleistoseenikaudella noin 2 miljoonaa – 10 000 vuotta sitten.Yukon Beringia Interpretive Centre: Steppe Bison Viitattu 5.2.2013. Se on yksi yleisimmistä tunnetuista lajeista Itä- Beringiassa. Alun perin laji eli pohjoisen ja keskisen Euroopan aroilla, jonka jälkeen muuttoliike Beringiaan ja Pohjois-Amerikkaan saattoi johtaa biisonin evoluutioon.The Ice Age - A Pleistocene Bestiary Viitattu 5.2.2013 Sen esiintyminen tunnetaan jäätyneessä maassa säilyneiden jäännösten ja eurooppalaisten kivikautisten luolapiirrosten perusteella. Arovisentin jäännöksiä on löydetty runsaasti etenkin Pohjois-Kanadana ja Alaskan ikiroutaalueilta. Tunnetuin arovisenttilöydös on nimellä Blue Babe tunnetun 8–9-vuotiaan uroksen jäännös, joka löydettiin vuonna 1979 Alaskan Fairbanksista ja joka radiohiilimenetelmällä tehdyn arvion mukaan eli noin 36 000 vuotta sitten. Sen iho on ajan saatossa värjäytynyt sinertäväksi (), jonka on aiheuttanut maaperän mineraali vivianiitti. Nimensä se sai amerikkalaisen kansanperinteen hahmon Paul Bunyanin härän mukaan. Ruhossa on jälkiä, jotka on aiheuttanut todennäköisesti amerikanleijona. Ruho on ilmeisesti kuitenkin jäätynyt nopeasti, sillä vain pieni osa sen lihaa oli syöty. Luolapiirroksia on löytynyt esimerkiksi Altamirasta Espanjasta ja Font de Gaumesta Ranskasta. Muinaiset biisonijäännökset luokiteltiin pitkään kolmeen erilliseen lajiin B. antiquus, B. crassicornis ja B. latifrons esimerkiksi niiden eri pituisten sarvien perusteella. Vuonna 2004 julkaistun DNA-tutkimuksen mukaan kyseessä on kuitenkin todennäköisesti vain yksi laji, eli arovisentti. Ainakin amerikanleijonat metsästivät arovisenttiä, mahdollisesti myös sudet ja ihmiset. Ilmastonmuutoksen takia arovisenttien elinalueet luultavasti muuttuivat metsäisemmiksi, jolloin ne saattoivat siirtyä korkeammille alueille ja siellä metsästävät ihmiset sitten saattoivat nopeuttaa niiden kuolemista sukupuuttoon. Viimeinen tunnettu arovisentti eli Pohjois-Dakotassa noin 8 000 vuotta sitten, mutta luoteisessa Pohjois-Amerikassa laji näyttää kuolleen sukupuuttoon jo muutamia tuhansia vuosia aikaisemmin. Lajin korvasi Pohjois- Amerikassa biisoni ja Euroopassa visentti. Arovisentin uskotaan kuitenkin olleen nykyisen biisonin ja sen eurooppalaisen sukulaisen visentin edeltäjä. Visentin uskotaan nykyisen geenitutkimuksen perusteella olevan tulos arovisenttien ja alkuhärkien risteytymisestä. == Katso myös == *Biisoni *Visentti == Lähteet == ==Aiheesta muualla== * Jan Gienc, Paweł Król: Mózgowioczaszka Bison priscus ze zbiorów przyrodniczych Muzeum Narodowego w Kielcach na tle podobnych znalezisk w Polsce . Rocznik Muzeum Narodowego w Kielcach t. 19. Luokka:Esihistorialliset nisäkkäät Luokka:Nautaeläimet Luokka:Pleistoseenin sukupuuttoon kuollut megafauna
Italian pörssi

Italian pörssi () on Italian merkittävin pörssi, joka sijaitsee Milanossa. Se yksityistettiin vuonna 1997 ja tuli Lontoon pörssin omistamaksi vuonna 2007. Milanon kaupallisen pörssin (Milan Stock Exchance) perusti Eugène de Beauharnais, Italian kuningaskunnan (Napoleon) aikana vuonna 1808. Italian pörssi syntyi vuonna 1991, kun 10 italialaista paikallispörssiä yhdistettiin. Pörssi toimii Milanossa ja sen pääindeksit ovat FTSE MIB, MIBTeL ja MIB 30.http://www.morningstar.co.uk/UK/funds/article.aspx?articleid=75237&categoryid;=13⟨=en- GB ==Lähteet== == Aiheesta muualla == * Pörssin sivusto *
Konstantin Stanjukovitš

Konstantin Mihailovitš Stanjukovitš (; 30. maaliskuuta (J: 18. maaliskuuta) 1843 Sevastopol – 20. toukokuuta (J: 7. toukokuuta) 1903 Napoli) oli venäläinen kirjailija. Konstantin Stanjukovitš syntyi amiraali Mihail Stanjukovitšin perheeseen. Hän palveli laivastossa ja alkoi 1860-luvulla kirjoittaa kuvauksia merimiesten elämästä. Ensimmäinen kokoelma Iz krugosvetnogo plavanja (”Maailmanympäripurjehdukselta”) ilmestyi vuonna 1867. 1870–1890-luvuilla Stanjukovitš kirjoitti useita romaaneja, joissa hän kuvaa kriittisesti venäläistä sivistyneistöä ja kapitalismin kehitystä. Kirjailijan pääteoksena pidetään laivaston elämästä kertovia ”Merikertomuksia” (Morskije rasskazy, 1886–1902). ==Suomennettuja teoksia== * Maksimka. Suom. Sylvia Nokelainen. Petroskoi: Karjalais-suomalaisen SNT:n valtion kustannusliike, 1954. * Merikertomuksia. Suom. I. Letonmäki. Petroskoi: Karjalan ASNT:n valtion kustannusliike, 1957. * Mies meressä. Suom. I. Letonmäki. Petroskoi: Karjalais-suomalaisen SNT:n valtion kustannusliike, 1950. ==Lähteet== Luokka:Venäläiset kirjailijat Luokka:Vuonna 1843 syntyneet Luokka:Vuonna 1903 kuolleet
Stoa (kulttuurikeskus)

Stoa on Helsingin Itäkeskuksessa sijaitseva kulttuurikeskus. Se on yksi Helsingin kulttuurikeskuksen toimipaikoista. Lähellä sijaitsevat kauppakeskus Itis, ostoskeskus Puhos, Matteuksenkirkko ja Itäkeskuksen uimahalli. Stoassa on kaksi salia, teatterisali ja musiikkisali, joissa järjestetään teatteri- ja musiikkiesityksiä. Stoan tapahtumatarjonnassa painottuu erityisesti nykytanssi. Näyttelyjä järjestetään galleriassa ja parvigalleriassa. Talossa toimii myös kaksikerroksinen Itäkeskuksen kirjasto, suomenkielinen työväenopisto, Arbis Östra, nuorten toimintatalo Kipinä ja Ravintola Skutta. == Historia == === Itäkeskuksen monitoimitalo (1984–1992) === Suomen ensimmäinen kulttuurin monitoimitalo avattiin lokakuussa 1984. Vuonna 1985 paikan nimeksi valittiin nimikilpailussa nimi Itäkeskuksen monitoimitalo. 1980-luvulla Suomeen rakennettiin myös katettuja kauppakeskuksia, monikäyttöisiä seurakuntataloja ja palvelutaloja vanhuksille. === Stoa (1993–) === Tammikuussa 1993 monitoimitalo sai uuden nimen. Kreikkalainen Stoa tarkoittaa pylväskäytävää, mutta nimi viittasi myös Stoa-veistokseen ja Stoan aukioon. Vuonna 1994 Stoassa toimi Itäkeskuksen kirjasto, työväenopisto, Arbis, Itäkeskuksen nuorisotalo sekä kaupungin kulttuuriasiainkeskus, jonka toimintoihin kuuluivat teatteri, musiikkisali ja galleria. Vuonna 1995 kulttuuri- ja kirjastolautakunta esitti kaupunginhallitukselle Itä-Helsingin kulttuurikeskus Stoan muutos- ja laajennussuunnitelmaa. Laajennuksen kustannusarvion odotettiin olevan 13,2 miljoonaa markkaa. Stoa toimi Kurkimäen korttelitalossa vuodesta 1989 lähtien, mutta luopui sen käytöstä alkuvuonna 2003. Vuonna 2009 Stoassa sijaitsi suomen- ja ruotsinkielinen työväenopisto, ja Itäkeskuksen kirjasto ja Visuaalisen taidon ja taiteen talo Valtti. Stoassa oli runsas tanssitarjonta ja keväällä 2010 Helsingin kulttuurikeskus pyysi selvitystä siitä, voisiko kulttuuritalo Stoasta tehdä tanssin talo, Tanssin Stoa. == Rakennus == Stoan ovat suunnitelleet Björn Krogius ja Veli-Pekka Tuominen, joiden ehdotus voitti Stoan suunnittelusta järjestetyn arkkitehtikilpailun vuonna 1977. Stoan peruskivi muurattiin laskiaistiistaina vuonna 1983. Rakennuksen pihalla olevasta veistoksesta järjestettiin kilpailu vuonna 1981. Sen voitti Hannu Siren sinisellä nelipylväisellä veistoksellaan Stoa. Teos valmistui vuonna 1984. Stoaa suunnitellaan peruskorjattavaksi ja samalla laajennettavaksi 2020-luvun puolivälissä. Tilaa on tarkoitus tulla kaksinkertainen määrä nykyiseen verrattuna ja rakennuksesta suunnitellaan kolmekerroksista nykyisen kahden sijaan. Laajennusosaa on suunniteltu nykyisten pysäköintipaikkojen alueelle. Myös palveluita on tarkoitus laajentaa. == Kuvia == Tiedosto:Hannu Siren Stoa 1984.jpg|Hannu Siren, Stoa, 1984. Tiedosto:Stoa culture centre.jpg|Rakennus aukiolta käsin. Tiedosto:Stoa ja kävelysilta IM3148 C.JPG|Rakennus kävelysillalta. == Lähteet == == Aiheesta muualla == * Stoan sivusto * Itäkeskuksen kirjaston sivusto Luokka:Helsingin kulttuurikeskus Luokka:Suomen konserttitalot Luokka:Puotinharju
Total Control (John Norumin albumi)

Total Control on Hard rock-yhtye Europen kitaristi John Norumin ensimmäinen soololevy, jonka hän julkaisi erottuaan Europesta vuonna 1987. == Kappaleet == Kaikki kappaleet on kirjoittanut John Norum ja Marcel Jacob, ellei toisin mainittu. # # # # # # # # # # # == Aiheesta muualla == * Total Control discogs.com -sivustolla Luokka:Vuoden 1987 esikoisalbumit Luokka:John Norumin albumit
Jinxx

Jeremy Miles Ferguson, taiteilijanimeltään Jinxx, (s. 7. tammikuuta 1986 Webster City, Iowa) on yhdysvaltalainen muusikko, joka tunnetaan parhaiten Black Veil Bridesin rytmikitaristina. Ennen sitä Jinxx oli Amenin ja The Dreamingin pitkäaikainen soolokitaristi. Jinxx on myös klassisen opin viulisti. Hän aloitti kitaransoiton nelivuotiaana. Ensimmäinen hänen oppimansa riffi oli Ozzy Osbournen ”Crazy Train”. ==Yksityiselämä== Jinxx asuu Los Angelesissa. Hän on ollut naimisissa ammattivalokuvaaja Sammi Dollin kanssa. ==Instrumentit== * Gibson Les Paul * Evalinen "JX-malliston" designkitarat * Fuchsin vahvistimet * Schecterin kitarat == Aiheesta muualla == * Luokka:Yhdysvaltalaiset kitaristit Luokka:Vuonna 1986 syntyneet Luokka:Elävät henkilöt
Avara maa

__NOTOC__ Avara maa on Pelle Miljoona Unitedin esikoisalbumi, joka julkaistiin 5. lokakuuta 2011. Levyn äänitettiin elo‎-syyskuussa, ja sen tuottajana toimi Jussi Jaakonaho. == Kappaleet == # # # # # # # # # # # == Arvostelut == * Nyt.fi: Nyt.fi * Keskisuomalainen: suopeaKeskisuomalainen * Soundi: Soundi == Lähteet == * Pelle Miljoonan viralliset sivut === Viitteet === == Aiheesta muualla == * Discogs Luokka:Pelle Miljoonan albumit Luokka:Vuoden 2011 esikoisalbumit Luokka:Jussi Jaakonahon tuottamat albumit
Euroopanvilliaasi

Euroopanvilliaasi (Equus hydruntinus tai Equus hemionus hydruntinus) on sukupuuttoon kuollut hevoseläin. Euroopanvilliaasi tunnetaan luiden jäänteistä ja esihistoriallisista kaiverruksista. Eräät vanhimmista tunnetuista jäänteistä on löydetty Espanjasta, ja ne ovat hieman alle 600 000 vuotta vanhoja. Euroopanvilliaasin levinneisyysalue oli laajimmillaan myöhäispleistoseenilla, jolloin se ulottui Länsi-Euroopasta Etu-Aasiaan ja luultavasti myös Pohjois-Afrikkaan. Holoseenilla populaatio kuitenkin romahti ja levinneisyysalue pirstoutui, kunnes euroopanvilliaasi lopulta kuoli sukupuuttoon mahdollisesti pronssikauden lopulla. Sukupuutto johtui luultavasti ainakin arojen kutistumisesta ja ihmisen harjoittamasta metsästyksestä. Euroopanvilliaasin alkuperään ja sukulaissuhteisiin liittyy vielä useita epäselvyyksiä. Geenitutkimusten perusteella euroopanvilliaasi vaikuttaisi olevan aasianvilliaasin (Equus hemionus) alalaji, sillä se sisältyy aasianvilliaasin mitokondriolinjaan. Paleontologisissa tutkimuksissa on kuitenkin havaittu useita eroja euroopanvilliaasin ja aasianvilliaasin kallon ja hampaiden morfologiassa, mikä puolestaan tukee lajistatusta. == Lähteet == Luokka:Esihistorialliset nisäkkäät Luokka:Hevoseläimet
Outokummun vaakuna

Outokummun vaakuna on Outokummun kaupungin tunnus. Vaakunan kuusikoro viittasi kunnan vaakunan vahvistamisen aikaiseen nimeen Kuusjärvi; myöhemmin korosta alettiin käyttää nimitystä havukoro. Kuparin merkki viittaa Outokummun kaivoksiin, jotka antoivat myöhemmin nimensä koko kauppalalle. Vaakunan selitys on ”punaisessa kentässä on kuusikoroinen lakio, jonka alapuolella kuparinmerkki; kaikki kultaa.” Vaakunan on suunnitellut Olof Eriksson, ja Kuusjärven kunnanvaltuusto hyväksyi sen kokouksessaan 21. marraskuuta 1952. Sisäasiainministeriö vahvisti vaakunan käyttöön 18. helmikuuta 1953. == Lähteet == * * Outokumpu Vaakuna
Shinji Kagawa

Shinji Kagawa (; s. 17. maaliskuuta 1989) on japanilainen jalkapalloilija. Hän edustaa Japanin J1 Leaguen Cerezo Osakaa. Hän on aiemmin urallaan edustanut Euroopassa muun muassa Borussia Dortmundia ja Manchester Unitedia. == Seurajoukkueura == Kagawa aloitti jalkapalloharrastuksen ensimmäisinä kouluvuosinaan. Hän siirtyi 17-vuotiaana FC Miyagin juniorijoukkueesta ammattilaisseura Cerezo Osakaan. Kaudella 2007 hän onnistui vakiinnuttamaan pelipaikkansa joukkueen avauskokoonpanossa. Joukkue ei onnistunut nousemaan seuraavaksi kaudeksi 2008 maan korkeimmalla sarjatasolle, vaan jäi sarjassa sijalle 5. 23\. elokuuta 2010 Kagawa teki ensiesiintymisensä uudessa seurassaan saksalaisessa Borussia Dortmundissa. Ensimmäiset maalinsa joukkueessa hän teki Eurooppa-liigan karsinnoissa azerbaidžanilaista Karabahia vastaan. Bundesliigassa hänen ensimmäinen maalinsa syntyi ottelussa Wolfsburgia vastaan. Paikallisottelussa Schalkea vastaan, joka tunnetaan paremmin nimellä "Revierderby", Kagawa teki kaksi maalia, kun dortmundilaisseura otti komean 1–3-vierasvoiton. Kesäkuussa 2012 ilmoitettiin Kagawan hyväksyneen Manchester Unitedin tekemän tarjouksen. Siirto vahvistetaan, kun hän on läpäissyt lääkärintarkastuksen ja saanut työluvan.Reds agree Kagawa transfer Manchester United FC. Viitattu 12.6.2012. . 22. kesäkuuta 2012 siirto sai vahvistuksen.Kagawa seals Reds move Manchester United FC. Viitattu 23.6.2012. Syksyllä 2014 Kagawa palasi kuitenkin takaisin Dortmundin riveihin. == Maajoukkueura == Kagawa teki ensiesiintymisensä Japanin maajoukkueessa 24. toukokuuta 2008 ystävyysottelussa Norsunluurannikkoa vastaan, jonka Japani voitti lopulta 1–0. Entinen maajoukkueen päävalmentaja Takeshi Okada ei valinnut häntä vuoden 2010 MM- kilpailuihin. == Tilastot == Japanin maajoukkueessa Vuodet ottelut maalit 2008 6 1 2009 4 1 2010 7 1 2011 11 6 2012 9 3 2013 16 4 2014 10 3 2015 14 4 2016 7 4 2017 5 2 2018 6 2 2019 2 0 Yhteensä 97 31 == Lähteet == == Aiheesta muualla == * Kagawan tilastot Soccerway -sivustolla *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1989 syntyneet Luokka:Elävät henkilöt
Ferry Farm

Ferry Farm (myös nimillä George Washington Boyhood Home Site ja Ferry Farm Site) on Fredericksburgissa, Virginiassa sijaitseva maatila, jossa Yhdysvaltain ensimmäinen presidentti George Washington vietti suurimman osan lapsuudestaan. Maatila on rakennettu 1738. Se on myös listattu National Historic Landmark- (vuonna 2000) ja National Register of Historic Places -listoille (vuonna 1972). Heinäkuussa 2008 tutkijat ilmoittivat löytäneensä maatilan päärakennuksen jäännökset. Päärakennus oli palanut maan tasalle vuosikymmeniä aiemmin. ==Lähteet== Luokka:George Washington Luokka:Virginian kotimuseot Luokka:National Register of Historic Places -kohteet Virginiassa Luokka:Maatilat
Monongahela

Monongaleha on joki Länsi-Virginian ja Pennsylvanian osavaltioiden alueilla Yhdysvalloissa. Se on yhteensä 206 kilometriä pitkä. == Muut nimet == Monongahelalla on historiansa aikana ollut useita muitakin nimiä: Malangueulé Manaungahela River Me-nan-gi-hil-li Meh-non-au-au-ge-hel-al Mehmannaunringgehlau Mehmannauwinggehla Mo-hon-ga-ly River Mo-hon-galy River Mo-hon-gey-e-la River Mo-hong-gey-e-la River Mohungahala River Mohunghala River Monaung River Monaungahela River Monna River Monnyahela River Monona River Mononga River Monongahalia River Monongahaly River Monongaheley River Monongahelia River Monongalia River Monongalo River Mononguhela River Mononyahela River Muddy River == Lähteet == Luokka:Länsi-Virginian maantiede Luokka:Pennsylvanian maantiede Luokka:Yhdysvaltain joet Luokka:Mississippin vesistö
Pyhännän vaakuna

Pyhännän vaakuna on Pyhännän kunnan tunnus. Vaakunan aiheen viisi paalua ja kolme hirttä muodostavat mallin aidasta, joka liittyy kunnan nimen merkitykseen rajattu tai eristetty alue. Pyhäntä on myös vanha heimojen raja- aluetta. Vaakunan selitys on ”punaisessa kentässä on kolme alaista hirttä, joiden päällikkeenä on viisi tyvestä nousevaa suippokärkistä paalua; kaikki hopeaa.” Vaakunan on suunnitellut Kaj Kajander, ja Pyhännän kunnanvaltuusto hyväksyi sen kokouksessaan 31. maaliskuuta 1969. Sisäasiainministeriö vahvisti vaakunan käyttöön 11. heinäkuuta samana vuonna. == Lähteet == * * Pyhäntä Vaakuna
Berdi Kerbabaýew

Berdi Kerbabaýew (, 15. maaliskuuta 1894 nykyisen Turkmenistanin Ahalin maakunnan Kouki-Zerenin kylä – 1974 Ašgabat) oli turkmenistanilainen neuvostokirjailija. Berdi Kerbabaýew syntyi talonpoikaisperheeseen. Hän opiskeli madrasassa sekä Leningradin yliopiston orientalistiikan tiedekunnassa vuosina 1927–1928. Hänen ensimmäiset satiiriset runonsa ilmestyivät vuonna 1923. 1920-luvun lopussa ja 1930-luvulla Kerbabaýew kirjoitti runoelmia, kertomuksia ja näytelmiä, joissa hän arvosteli menneisyyden jäänteitä, vaati naisten tasa-arvoa ja agitoi uuden sosialistisen yhteiskunnan puolesta. Vuodesta 1930 lähtien hän kirjoitti ensimmäistä turkmeeninkielistä romaania Aÿgytly ädim (”Ratkaiseva askel”, 1940–1955), joka sai Stalin-palkinnon vuonna 1948. Vuonna 1951 kirjailija sai Stalin-palkinnon kolhoosielämää kuvaavasta pienoisromaanista ”Aisoltan valkoisen kullan maasta” (Aÿsoltan, 1949). Vuonna 1957 ilmestyi öljytyöläisten elämästä kertova romaani Nebitdag ja vuonna 1965 historiallinen romaani, jonka aiheena on turkmenistanilaisen bolševikkipoliitikon Gaÿgysyz Atabaÿn elämä. Kerbabaýew toimi myös venäläisen ja neuvostokirjallisuuden turkmeenintajana. Vuosina 1942–1950 Kerbabaýew toimi Turkmenistanin kirjailijaliiton hallituksen puheenjohtajana. Vuonna 1948 hänestä tuli Neuvostoliiton kommunistisen puolueen jäsen. Vuonna 1951 hänet nimitettiin Turkmenistanin tiedeakatemian akateemikoksi. Vuonna 1969 Kerbabaýew sai sosialistisen työn sankarin arvonimen ja vuonna 1970 Turkmenistanin kirjallisuuspalkinnon. Hänet on palkittu myös kolmella Leninin kunniamerkillä. ==Suomennettu teos== * (Berdy Kerbabajev). Aisoltan valkoisen kullan maasta: kertoelma. Suom. U. Ruhanen. Petroskoi: Karjalais-suomalaisen SNT:n valtion kustannusliike, 1953. ==Lähteet== Luokka:Neuvostoliittolaiset kirjailijat Luokka:Turkmenistanilaiset kirjailijat Luokka:Vuonna 1894 syntyneet Luokka:Vuonna 1974 kuolleet
Aktiv Grizzly

Aktiv Grizzly on ruotsalaisen Aktiv Maskin Östersund AB:n valmistama kaksitelainen raskas työmoottorikelkka. Aktiv Grizzly on varustettu kahdella rinnakkaisella 380 x 3840 mm:n telamatolla ja yhdellä etusuksella. Molemmat telamatot pyörivät kiinteästi toisiinsa nähden ja ohjaus tapahtuu perinteisesti ohjaustangosta ja painopistettä siirtämällä. Kelkan edeltäjä on Aktiv Sno-tric Blå, jonka valmistus aloitettiin 1973. Aktiv Grizzlyksi se muuttui vuonna 1981. Aluksi kelkassa oli pyörätelasto. Myöhemmin nimi muuttui Aktiv Grizzly de Luxeksi ja telasto muuttui liukutelastoksi. Vuodenvaihteessa 1990 kelkan nimeksi tuli Aktiv Grizzly XP, jolloin lisättiin toinen vaihde eteen. Kelkan valmistus lopetettiin vuonna 1991. Ainakin XP malliin on saanut lisävarusteena kaksoissuksea eteen. Yksittäisen suksen hyvyys tulee esiin varsinkin pusikkoisessa maastossa, jossa suksi ei tartu risukkoon tai puihin. Vastaavaa kelkkaa on myyty 1982–1983 myös nimellä Winha Grizzly. Winhassa on joko liuku- tai pyörätelasto ja se on varustettu joko Artic Spirit AB 50, A3 tai Fuji EC 44-2PM-3000 -moottorilla. Saman aikakauden kaksitelaisia vastaavia kelkkoja oli myös Ockelbo 8000 ja Ski-doo Alpine ja Alpine 2. Nykyisin markkinoilla on kaksi kaksitelaista moottorikelkkaa/rekeä. Moottorikelkkaa valmistaa Buran Venäjällä ja rekeä valmistetaan Italiassa Alpina Sherpa nimellä. == Tekniset tiedot == kokonaispituus 309 cm kokonaisleveys 97 cm kokonaiskorkeus 141 cm kokonaispaino 345/375 kg Moottorimerkki Rotax Moottorityyppi'' 503 Scandinavia (Alpine) Sylinterimäärä 2 kuutiotilavuus 497 ccm Sylinterinhalkaisija 72 mm Iskunpituus 62 mm Teho @ 5700 kierroksella/min 38hv (28kW) Max. kierrosluku 5700 Moottorin voitelu 2-tahtiöljy 50:1 (2%) Jäähdytysjärjestelmä Akselituuletin tyhjäkäyntikierrokset 2100 sytytys/laturi CDI 12V/140W Sytytystulppa NGK B7ES, B8ES tai vastaava Kärkiväli 0,5 mm Kaasutin 1x Mikuni VM 32 Polttoaine Lyijytön bensiini, 90 Oc. tai korkeampi Ensiövariaattori Polaris/AKTIV Toisiovariaattori Polaris/AKTIV vaihteisto (de luxe 1+N+1) Eteen 3,07:1 / Taakse 4,82:1 (XP 1+N+2) == Aiheesta muualla == *David`s Vintage Snowmobile Page on Aktiv Grizzly * Teo Lehtimäki Oy: Aktiv 1973-1991 (PDF) Luokka:Moottorikelkat
Jayn sopimus

Jayn sopimus (, The British Treaty tai the Treaty of London of 1794) oli Yhdysvaltojen ja Ison-Britannian välinen sopimus. Sopimuksessa sovittiin, että Yhdysvallat lisäisi kaupankäyntiään Britannian kanssa samalla kun britit vetävät joukkonsa Suurien järvien luota. Sopimuksen solmi Yhdysvaltain korkeimman oikeuden puheenjohtaja John Jay. Sopimusta kritisoitiin Yhdysvalloissa ankarasti, ja presidentti George Washington joutui tekemään kaikkensa, jotta kongressi hyväksyi sen. == Lähteet == Luokka:Yhdysvaltain poliittinen historia Luokka:Yhdistyneen kuningaskunnan poliittinen historia Luokka:1700-luvun kansainväliset sopimukset Luokka:1794 Luokka:Yhdistyneen kuningaskunnan ulkopolitiikka Luokka:Yhdysvaltain ulkopolitiikka
Viva

Viva tai VIVA voi tarkoittaa seuraavia: * VIVA, saksalainen musiikki-TV-kanava * VIVA World Cup, kansainväliseen jalkapalloliittoon kuulumattomien maajoukkueiden jalkapalloturnaus * VIVA!, Los Bastardos Finlandeses -yhtyeen albumi vuodelta 2022 * Viva, Otavamedian julkaisema aikakauslehti * Viva, naisen etunimi * Viva, Vauxhallin automalli.
Kieli maanpaossa

Kieli maanpaossa on unkarilaisen Nobel-kirjailija Imre Kertészin kaksi puhetta sisältävä lyhyt kirja, jonka on julkaissut Otava vuonna 2003. ”Kieli maanpaossa” on ilmestynyt esseekokoelmassa A száműzött nyelv (2001). ”Heureka!” on Kertészin Nobel-puhe vuodelta 2002 == Lähteet == == Aiheesta muualla == * Timo Hämäläinen: Auschwitz on maailma ja sen selitys. Helsingin sanomat 4.5.2003. Luokka:Esseekokoelmat Luokka:Vuoden 2003 kirjat
Brandywinen taistelu

Brandywinen taistelu oli Yhdysvaltain vapaussodan taistelu, joka käytiin 11. syyskuuta 1777. Brandywinessä brittien komentaja William Howe löi George Washingtonin joukot, ja sen seurauksena amerikkalaisten pääkaupunki Philadelphia jäi ilman puolustusta. 26. syyskuuta britit valloittivat Philadelphian ja pitivät sitä hallussaan vajaan vuoden, kunnes amerikkalaiset onnistuivat valtaamaan sen takaisin. == Lähteet == Luokka:Yhdysvaltain vapaussodan taistelut Luokka:Pennsylvanian historia Luokka:1777
Viking-ohjelma

Viking-ohjelma oli Nasan tutkimusohjelma, jonka tarkoituksena olihttp://nssdc.gsfc.nasa.gov/planetary/viking.html luotaimia käyttäen valokuvata Marsin pinta, tutkia pinnan ja ilmakehän rakennetta sekä selvittää löytyisikö Marsin pinnalta merkkejä elämästä – mikroskooppista elämää, bakteereja tai leviä. Ohjelmaan kuului kaksi alusta, Viking 1 ja Viking 2, jotka molemmat koostuivat kiertoradalle jäävästä satelliitista ja laskeutujasta. Alukset laukaistiin vuonna 1975 Titan III-raketeilla.Helsinki media, Kiehtova avaruus, 1998 ==Satelliitit== Kun Viking-luotain oli asettunut Marsin kiertoradalle, satelliittiosat varmistivat laskeutumispaikat. Sitten satelliitti ja laskeutuja irrottautuivat toisistaan, minkä jälkeen satelliitti toimi tiedonsiirtolinkkinä Maan ja laskeutujan välillä. Satelliitit myös kartoittivat planeettaa, ottivat kuvia ja tekivät muita tieteellisiä testejä.http://www.nasa.gov/mission_pages/viking/ Satelliitti, jonka rakenne perustui Mariner 9:ään, oli läpimitaltaan noin 2,5 metriä ja painoi laukaistessa 2 328 kg, josta 1 445 kg oli ajoainetta. Vuonna 1980, ensimmäisen satelliitin ajoaine alkoi olla lopussa, joten sen kiertoradan apoapsis nostettiin 56 000 kilometriin, jotta vältyttäisiin mahdollisten eliöiden "saastuttamiselta" ennen kuin planeettaa olisi tutkittu tarpeeksi. Viking 1 iskeytyy kitkan takia Marsin pintaan vuonna 2019. Viking 2 satelliitti sai polttoainevuodon, jolloin sen rata nostettiin 33 000 kilometriin ennen sen tehtävän päättämistä. ==Laskeutujat== Molemmissa laskeutumisosissa oli pienoislaboratorio, jolla voitiin tutkia maaperänäytteissä mahdollisesti olevia elämän merkkejä. Maaperänäytteeseen lisättiin ravinteita, minkä jälkeen tutkittiin näytteestä nousevia kaasuja. Muutos kaasuissa viittasi siihen, että eliö oli todella käyttänyt ravinteet. Koska reaktiot kuitenkin hidastuivat ja lakkasivat lopulta kokonaan, tutkijat päättelivät, että muutokset olivat aiheutuneet vain kemiallisista reaktioista. Molemmat laskeutujat menivät lopullisesti epäkuntoon 80-luvulla. ==Lähteet==
Lancia Fulvia

Lancia Fulvia on Lancian valmistama keskiluokkainen auto, jota rakennettiin vuosien 1963 ja 1976 välillä. Se tunnetaan myös Rallin parista voitettuaan muun muassa valmistajien mestaruuden vuoden 1972 International Rally Championshipissä.1967 Lancia Fulvia conceptcarz.com Viitattu 25.12.2010 Fulvia esiteltiin Geneven autonäyttelyssä vuonna 1963 ja sen suunnitelusta vastasi Antonio Fessia. Fulviassa käytettiin Zaccone Minan suunnittelemaa pienikulmaista V4-moottoria. Lancian tehdasjoukkueessa ajanut suomalainen Jorma Lusenius sijoittui Lancia Fulvialla vuoden 1966 Monte Carlo -rallissa kokonaiskilpailun kahdeksanneksi ja omassa luokassaan toiseksi.Helge Nygren ja Juhani Melart: Rallin maailma, s. 144. Helsinki: Otava, 1967. == Valmistusmäärä == *Fulvia Coupé 1.2 HF (1966–1967): 490 kpl *Fulvia Coupé 1.3 HF (1967–1969): 981 kpl *Fulvia Coupé 1.6 HF (1969–1973): 4948 kpl == Lähteet == == Aiheesta muualla == Fulvia Luokka:D-segmentin autot Luokka:1960-luvun autot Luokka:1970-luvun autot
Roman Weidenfeller

Roman Weidenfeller (s. 6. elokuuta 1980 Diez, Rheinland-Pfalzin osavaltio, Länsi-Saksa) on saksalainen jalkapallomaalivahti. Hän edusti lähes 20 vuotta kestäneellä pääsarjaurallaan Saksan Bundesliigassa Kaiserslauternia ja Borussia Dortmundia. == Seurajoukkueura == Weidenfeller siirtyi vuonna 1998 Kaiserslauternin juniorijoukkueeseen, jossa hän pelasi kahden kauden ajan. Vuonna 2000 hän teki ensiesiintymisensä seuran edustusjoukkueessa. Hänen vastuunsa jäi lopulta kuitenkin hyvin vähäiseksi edustusjoukkueessa, pelaten vain kuudessa sarjaottelussa kahden kauden aikana. Kesällä 2002 hän siirtyi ilmaisella siirrolla Borussia Dortmundiin.Roman Weidenfeller Sky Sports. Viitattu 25.12.2010. Hän pelasi ensimmäisen ottelunsa joukkueessa 17. joulukuuta 2003 vanhaa seuraansa Kaiserslauternia vastaan. Kauden 2007–2008 alkuvaiheessa Weidenfeller sai kolmen ottelun pelikiellon ja 10 000 euron sakon herjattuaan rasistisesti Schalke-pelaaja Gerald Asamoahia.Dortmund keeper handed ban Sky Sports. Viitattu 25.12.2010. Lehtitietojen mukaan saksalaisvahti oli tarjoutunut pyytämään anteeksi tapahtunutta Asamoahilta, mutta kieltäytynyt tekemestä siitä julkista lausuntoa. == Lähteet == == Aiheesta muualla == * Weidenfellerin virallinen kotisivusto * Weidenfellerin tilastot Fussballdaten.de-sivustolla Luokka:Saksalaiset jalkapallomaalivahdit Luokka:Jalkapallon maailmanmestarit Luokka:Vuonna 1980 syntyneet Luokka:Elävät henkilöt
Zangief

Zangief () on Akira Yasudan luoma videopelihahmo Capcomin Street Fighter -pelisarjassa. Hahmo teki ensiesiintymisensä Street Fighter II:ssa vuonna 1991. Zangief on entinen neuvostoliittolainen ja nykyinen venäläinen painija, joka on 214 senttimetriä pitkä ja painaa 115 kg.Zangief capcom.co.jp Viitattu 25.12.2010 ==Konsepti ja luominen== Akira Yasuda suunnitteli Zangiefin vahvaksi taistelijaksi kaikille osa-alueille, mutta erittäin hitaaksi. Alun perin hänet nimitettiin Vodka GobalskyksiCapcom-004: Street Fighter II Complete File. Sivu 3, mutta nimi muutettiin Zangiefiksi ennen lopullista Street Fighter II -pelin julkaisua. Hahmon kerrottiin saaneen kilpailukiellon ammattipainimisesta sääntörikkomusten vuoksi.Capcom-004: Street Fighter II Complete File. Sivu 4 Hahmossa on pieniä yhtäläisyyksiä entiseen neuvostoliittolaiseen amatööripainijaan Victor Zangieviin, josta tuli Japanissa tunnettu painija vuonna 1989. Hän kilpaili muun muassa New Japan Pro Wrestlingissä ja UWFi:ssä.Zangief (Street Fighter) Biography IGN Viitattu 25.12.2010 ==Hahmoa näytelleet== ===Japaniksi=== Vuodet Näyttelijät Sarjat Elokuvat Konsolipelit 1994 Tetsuo Kaneo Street Fighter II: The Animated Movie 1996, 1998 Wataru Takagi Street Fighter Alpha 2 Street Fighter Alpha 3 1999 Hidenari Ugaki Street Fighter Alpha: The Animation ===Englanniksi=== Vuodet Näyttelijät Sarjat Elokuvat Konsolipelit 1994–1995 Andrew Bryniarski Street Fighter Street Fighter: The Movie 1996 William Johnson Street Fighter II: The Animated Movie 1996 Michael Sorich Street Fighter II V 1997 Michael Donovan Street Fighter 2001 Joe Romersa Street Fighter Alpha: The Animation 2009–2010 Anthony Landor Street Fighter IV Super Street Fighter IV ==Arvostelu ja vastaanotto== IGN listasi Zangiefin kolmanneksitoista vuonna 2008 laatimassaan 25 parasta Street Fighter -hahmoa.Top 25 Street Fighter Characters - Day III 7.8.2008 Viitattu 25.12.2010 Neljä kuukautta myöhemmin GameDaily-sivusto listasi hahmon sijalle kolme laatimassaan kautta-aikain 20 parasta Street Fighter hahmoa.Top 20 Street Fighter Characters of All Time GameDaily 1.12.2008 Viitattu 25.12.2010 ==Lähteet== Luokka:Street Fighter -pelisarjan hahmot
Richard Basehart

John Richard Basehart (31. elokuuta 1914 Zanesville, Ohio - 17\. syyskuuta 1984 Los Angeles, Kalifornia) oli yhdysvaltalainen näyttelijä. Hän alkoi näytellä pieniä rooleja teatterissa 13-vuotiaana. Vuonna 1932 Basehart liittyi Wright Players Stock Company -näyttelijäseurueeseen ja työskenteli samalla lehtimiehenä syntymäkaupungissaan Zanesvillessa. 1930-luvun puolessavälissä Baseheart siirtyi pennsylvanialaiseen Hedgerow Theateriin, jossa hän näytteli viiden vuoden ajan, kunnes vuosikymmenen lopussa hän muutti New Yorkiin tavoitteenaan ura Broadwaylla. Basehart avioitui 1940-luvun alussa näyttelijä Stephanie Kleinin kanssa. Baseheartin ensimmäinen elokuva oli vuonna 1947 valmistunut trilleri Repeat Performance. Baseheartin puoliso kuoli äkillisesti aivokasvaimeen elokuvan 14 tuntia kuvausten aikana. Vuonna 1951 Baseheart meni naimisiin italialaisen näyttelijä Valentina Cortesen kanssa. 1950-luvulla asui ja näytteli pääasiassa Euroopassa, esiintyen kuitenkin satunnaisesti myös Hollywood-elokuvissa. Baseheartin Euroopassa tekemiin elokuviin kuuluu muun muassa Federico Fellinin ohjaama La Strada. Vuonna 1960 hän palasi takaisin Yhdysvaltoihin ja samaan aikaan erosi vaimostaan. Baseheart otti vuonna 1964 vastaan amiraali Harriman Nelsonin roolin televisiosarjassa Voyage to the Bottom of the Sea. Hän palasi teatteriin sarjan päätyttyä neljä vuotta myöhemmin, esiintyen sivussa elokuvissa ja televisiossa. Televisiossa hän vieraili muun muassa sarjoissa Columbo ja Ritari Ässä. Baseheartin viimeiseksi julkiseksi esiintymiseksi jäi Los Angelesin kesäolympialaisten päättäjäisten kuuluttajana toimiminen vuonna 1984. Basehart on saanut tähden Hollywood Walk of Famelle. == Osittainen filmografia == * Repeat Performance (1947) * 14 tuntia (Fourteen Hours, 1951) * Titanic (Titanic, 1953) * La Strada – Tie (La Strada, 1954) * Moby Dick – valkoinen valas (Moby Dick, 1956) * Tervetuloa, Mr. Chance! (Being There, 1979) == Lähteet == == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1914 syntyneet Luokka:Vuonna 1984 kuolleet
Matti Rantanen (ralliautoilija)

Matti Rantanen (s. 13. helmikuuta 1981 Lammi) on suomalainen ralliautoilija. Ralliuransa hän aloitti vuonna 2003 ja voitti pienen n-ryhmän Suomen mestaruuden Honda Civic Type R:llä vuonna 2006. Samana vuonna Rantanen sai huomiota voittamalla Suomen MM-rallin yhteydessä pienen n-ryhmän ja sijoittui JWRC luokassa kolmanneksi. Seuraavana vuonna hän siirtyi isoon N-ryhmään.mattirantanen.net - Matti Rantanen Viitattu 31.7.2011 Hyvien suoritusten myötä Rantanen valittiin AKK:n rallivalmennusryhmään, jota veti Risto Mannisenmäki. Rantanen ajoi vuonna 2008 Suomen MM-rallissa yksityiskuljettajana vuoden 2006 Ford Focus WRC:llä seitsemänneksi ja seuraavana vuonna viidenneksi. Rantanen on rakentanut kansainvälistä uraansa kilpailemalla mm. Englannissa. Vuoden 2011 Suomen MM-ralliin Rantanen osallistui jälleen yksityiskuljettajana, tällä kertaa Minin WRC-autolla, mutta joutui keskeyttämään toisella erikoiskokeella ulosajoon. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 16 Pisteet Sijoitus 2005 Matti Rantanen Honda Civic Type R MON SWE MEX NZL ITA CYP TUR GRE ARG FIN 31 GER GBR JPN FRA ESP AUS 0 NC 2006 Matti Rantanen Honda Civic Type R MON SWE MEX ESP FRA ARG ITA GRE GER FIN 21 JPN CYP TUR AUS NZL GBR 0 NC 2007 Matti Rantanen Mitsubishi Lancer Evolution VIII MON SWE NOR MEX POR ARG ITA GRE FIN Kesk. GER NZL ESP FRA JPN IRE GBR 0 NC 2008 Matti Rantanen Ford Focus RS WRC 06 MON SWE MEX ARG JOR ITA GRE TUR FIN 7 GER NZL ESP FRA JPN GBR 2 18. 2009 Munchi’s Ford World Rally Team Ford Focus RS WRC 08 IRE NOR CYP POR ARG ITA GRE POL FIN 5 AUS ESP GBR 4 15. 2010 Matti Rantanen Škoda Fabia S2000 SWE MEX JOR TUR NZL POR BUL FIN Kesk. GER JPN FRA ESP GBR 0 NC 2011 Matti Rantanen Mini John Cooper Works WRC SWE MEX POR JOR ITA ARG GRE FIN Kesk. GER AUS FRA ESP GBR 0 NC 2012 Matti Rantanen Ford Fiesta RS WRC MON SWE MEX POR ARG GRE NZL FIN 7 GER GBR FRA ITA ESP 6 22. ==Lähteet== == Aiheesta muualla == *Viralliset sivut Luokka:Suomalaiset ralliautoilijat Luokka:Rallin Suomen-mestarit Luokka:Elävät henkilöt Luokka:Vuonna 1981 syntyneet